Document ID: 32004D0809

PADOMES LĒMUMS 2004/809/KĀDP
(2004. gada 5. jūlijs)
attiecībā uz Eiropas Savienības un Šveices Konfederācijas nolīguma slēgšanu par Šveices Konfederācijas dalību Eiropas Savienības policijas misijā (EUPOL“Proxima”) Bijušajā Dienvidslāvijas Republikā Maķedonijā
EIROPAS SAVIENĪBAS PADOME,
ņemot vērā Līgumu par Eiropas Savienību, un jo īpaši tā 24. pantu,
ņemot vērā prezidentvalsts ieteikumu,
tā kā:
(1)
2003. gada 29. septembrī Padome pieņēma Vienoto rīcību 2003/681/KĀDP par Eiropas Savienības policijas misiju (EUPOL“Proxima”) Bijušajā Dienvidslāvijas Republikā Maķedonijā (1).
(2)
Šīs vienotās rīcības 9. panta 6. punkts paredz, ka saskaņā ar 24. pantu Līgumā par Eiropas Savienību ir jāslēdz nolīgumi par sīki izstrādātiem noteikumiem attiecībā uz trešo valstu līdzdalību.
(3)
Pēc Padomes 2004. gada 2. marta Lēmuma, kas prezidentvalsti, kam vajadzības gadījumā palīdz ģenerālsekretārs/Augstais pārstāvis, pilnvaroja sākt sarunas, prezidentvalsts vienojās par nolīgumu ar Šveices Konfederāciju par Šveices Konfederācijas dalību Eiropas Savienības policijas misijā (EUPOL“Proxima”) Bijušajā Dienvidslāvijas Republikā Maķedonijā.
(4)
Šis nolīgums būtu jāapstiprina,
IR PIEŅĒMUSI ŠO LĒMUMU.
1. pants
Ar šo Eiropas Savienības vārdā ir apstiprināts Eiropas Savienības un Šveices Konfederācijas nolīgums par Šveices Konfederācijas dalību Eiropas Savienības policijas misijā (EUPOL“Proxima”) Bijušajā Dienvidslāvijas Republikā Maķedonijā.
Nolīguma teksts ir pievienots šim lēmumam.
2. pants
Padomes priekšsēdētājam ar šo ir dotas tiesības iecelt personu, kas pilnvarota parakstīt šo nolīgumu nolūkā uzlikt saistības Eiropas Savienībai.
3. pants
Šis lēmums stājas spēkā tā pieņemšanas dienā.
4. pants
Šo lēmumu publicē Eiropas Savienības Oficiālajā Vēstnesī.
Briselē, 2004. gada 5. jūlijā

Labels: 18
15
5